**Marselo Nikolas Lodeiro Benites** (ispancha: *Marcelo Nicolás Lodeiro Benítez*; 1989-yil 21-mart, Paysandu) – urugvaylik professional futbolchi, yarim himoyachi pozitsiyasida toʻp suradi. Hozirda Amerikaning Sietl Saunders klubi va Urugvay milliy futbol terma jamoasi futbolchisi.

Futbolchilik faoliyati
----------------------

 Lodeiro „Ayaks" klubi safida
Lodeiro dastlab „Barrio Obrero" klubida futbol oʻynay boshlagan. Uning 2003-yilda Nacional yoshlar jamoasiga kelishiga skaut Daniel Lopes yordam bergan. U yoshlar terma jamoalarida oʻtkazgan toʻrt-yil davomida 17 yoshgacha va 20 yoshgacha boʻlgan futbolchilar oʻrtasidagi mamlakat chempionligini qoʻlga kiritadi. 2007-yildan keyin u ushbu jamoaning asosiy tarkibida oʻynay boshlagan. 2007-yilning 19-avgustida boʻlib oʻtgan „Feniks" klubi bilan oʻyinda Lodeiro oliy divizionda debyut qiladi. Nacional tarkibida 2008-yilgi Liguilla gʻolibi va 2008/09-yilgi mavsumda Urugvay chempionligini qoʻlga kiritadi. Shuningdek, 2008/09-yilgi mavsumda uning klubi Libertadores kubogi yarim finaliga ham chiqadi. 2010-yilning yanvarida Lodeyro 4 million yevro evaziga „Ayaks"ga transfer qilinadi. 2010-yilning 7-fevralida u „Ayaks" safida "Tvente"ga qarshi oʻyinda zaxiradan maydonga tushish orqali debyut qiladi.

Lodeiro 2008/09-yilgi mavsumda Urugvay U20 terma jamoasida oʻynagan, 11 ta oʻyin oʻtkazib, 5 ta gol urgan. 2009-yilda 20 yoshgacha boʻlgan oʻsmirlar oʻrtasidagi Janubiy Amerika chempionatida ishtirok etadi, ushbu musobaqada uning jamoasi 3-oʻrinni egallaydi va u 3 ta gol uradi. Oʻsha yili U20 jahon chempionati saralashida Urugvay terma jamoasi 1/8 finalda magʻlub boʻladi. Ushbu turnirda u 2 gol uradi va jamoa sardori sifatida qatnashadi. Lodeiro 2009-yilning noyabr oyidan beri Urugvay kattalar futbol terma jamoasida oʻynamoqda va oʻsha yilning noyabr oyida Kosta-Rika terma jamoasi bilan ikkita oʻyin oʻtkazadi. Kosta-Rikaga qarshi bahs JCh-2010 saralashi doirasidagi pley-off oʻyinlaridan biri boʻlib, ikkita uchrashuvning yakuniga koʻra Urugvay JChga yoʻllanma oladi.

Urugvayning JCh-2010 dagi Fransiyaga qarshi kechgan mundialdagi birinchi oʻyinida Lodeiro 63-daqiqada zaxiradan maydonga tushadi, ammo 81-daqiqadayoq u ikkita sariq kartochka olib maydondan chetlatiladi va ushbu turnirda chetlatilgan birinchi futbolchiga aylandi. Qolaversa, urugvaylik futbolchi birinchi ogohlantirishini maydonga tushganidan 2 daqiqa oʻtib oladi. Shundan soʻng Lodeiro 1/8 finalda Janubiy Koreyaga qarshi, 1/4 finalda Ganaga qarshi kechgan bahslarda maydonda harakatlanadi. Oʻsha oʻyinda Lodeiro oʻng oyogʻining suyagi sinishi natijasida jiddiy jarohat oladi va uzoq vaqtga safdan chiqadi.

2011-yilning 21-yanvarida „Ayaks" bosh murabbiyi Frank de Bur Lodeiro keyingi bir oy ichida mashgʻulotlarga qaytishiga umid bildiradi. Lodeyro 2011-yilgi Amerika Kubogida tiklanishga muvaffaq boʻldi va uning gʻolibiga aylandi, lekin u asosiy tarkib oʻyinchisi emas edi va faqat zaxira oʻyinchisi sifatida maydonga tushdi. 2011/12-yilgi mavsumda Lodeiro asta-sekin jarohatidan toʻliq forigʻ boʻldi va 2011-yilning noyabr oyidan muntazam ravishda „Ayaks" safiga qoʻshila boshladi. 2012-yilning fevraliga kelib, Nikolay allaqachon Amsterdam klubining asosiy jamoasi oʻyinchisiga aylangan edi – u „Ayaks" uchun 13 ta oʻyin oʻtkazdi, 2 ta gol urdi va 6 ta golli uzatmani amalga oshirdi.

 Lodeyro Urugvay terma jamoasi safida
Biroq 2012-yilning yozida u faoliyatini Braziliyada davom ettirishga qaror qiladi va „Botafogo" bilan 2016-yilgacha shartnoma imzoladi. 2014-yil boshida CSKA futbolchiga qiziqish bildira boshladi, biroq Botafogo taklif qilingan 10 million yevroni rad etdi. 2015-yilning 5-fevralida Lodeiro „Boka Xuniors" futbolchisi sifatida taqdim etiladi. Yangi klubida u 10-raqamni oladi.

2016-yilning 27-iyulida Lodeiro MLSning Sietl Saunders klubiga kelib qoʻshiladi. U Shimoliy Amerika ligasidagi debyutini 31-iyul kuni Los-Anjeles Gelaksiga qarshi oʻyinda oʻtkazadi. U „Sietl Saunders" safidagi ilk golini 14-avgust kuni „Real Solt Leyk" ga qarshi oʻyinda kiritadi. Lodeiro 2016-yilgi mavsumini toʻrtta gol va sakkizta golli uzatma bilan yakunlaydi. Futbolchi Saundersga Gʻarbiy konferensiyada toʻrtinchi oʻringa koʻtarilishga yordam beradi, shu tufayli u MLSda yilning eng yaxshi oʻyinchisi deb topiladi. 10-dekabr kuni MLS kubogi 2016 oʻyinida Sietl asosiy va qoʻshimcha vaqtlarda golsiz durangdan soʻng Torontoni penaltilar seriyasida magʻlub etadi.

U 2019-yilgi MLS yulduzlar oʻyini uchun tanlangan qatorida boʻlgan, unda liga yulduzlari Atletiko Madrid bilan toʻqnash kelishadi.

2019-yilning yozida Nikolas Braziliyada boʻlib oʻtgan Amerika kubogida ishtirok etish uchun terma jamoaga taklif qilinadi. Guruhdagi birinchi oʻyinda Ekvadorga qarshi kechgan bahsda u 6-daqiqada gol uradi va jamoasi 4:0 hisobidagi ishonchli gʻalaba keltiradi.

2020-yilgi mavsumda u 10 ta golga assistentlik qiladi va golli uzatmalar boʻyicha liga peshqadamlaridan biriga aylanadi va buning uchun u MLS ramziy jamoasiga kiritiladi.

Jamoaviy yutuqlari
------------------

**Nacional FC**

* Urugvay chempioni (**1**): 2008/09
* Liguilla gʻolibi (**1**): 2008

**Ayaks FC**

* Gollandiya chempioni (**2**): 2010/11, 2011/12
* Gollandiya kubogi sohibi (**1**): 2009/10

**Urugvay terma jamoasi**

* Amerika kubogi gʻolibi (**1**): 2011

Argentina bayrogʻi **Boka Xunior**

* Argentina chempioni (**1**): 2015
* Argentina kubogi gʻolibi (**1**): 2014/15

AQSH bayrogʻi **Sietl Saunders**

* MLS chempioni (**2**): 2016, 2019
* KONKAKAF Chempionlar Ligasi chempioni (**1**): 2022

Shaxsiy yutuqlari
-----------------

* Urugvayda-yilning eng yaxshi futbolchisi (**1**): 2009
* Janubiy Amerika jamoasi aʼzosi (**1**): 2009
* MLSning yangi oʻyinchisi: 2016
* KONKAKAF Chempionlar Ligasi Yulduzlar jamoasi aʼzosi (**2**): 2018 , 2022
* MLS All-Star (**1**): 2019
* MLS yulduzlar jamoasi aʼzosi (**1**): 2020

Manbalar
--------

1. 1 2 3  „18 минут славы". 2010-yil 14-iyunda asl nusxadan arxivlangan. Qaraldi: 2010-yil 12-iyun.
2. ↑  „Первое удаление на мундиале в ЮАР заработал уругваец Лодейро". 2010-yil 16-iyunda asl nusxadan arxivlangan. Qaraldi: 2010-yil 11-iyun.
3. ↑  „Лодейро не поможет сборной Уругвая из-за перелома ноги". 2010-yil 9-iyulda asl nusxadan arxivlangan. Qaraldi: 2010-yil 3-iyul.
4. ↑  *Jeroen Geuijen.* „Lodeiro nog een aantal weken uit de roulatie" (nl).  ajaxinside.nl (2011-yil 21-yanvar). 2012-yil 18-aprelda asl nusxadan arxivlangan. Qaraldi: 2011-yil 29-yanvar.
5. ↑  „Полузащитник «Аякса» Лодейро перешел в «Ботафого»". 2014-yil 14-mayda asl nusxadan arxivlangan. Qaraldi: 2014-yil 14-may.
6. ↑  „ЦСКА намерен приобрести хавбека сборной Уругвая Лодейро". 2014-yil 14-mayda asl nusxadan arxivlangan. Qaraldi: 2014-yil 14-may.
7. ↑  „Лодейро подписал контракт с «Бока Хуниорс»".  Sports.ru (2015-yil 5-fevral). 2015-yil 5-fevralda asl nusxadan arxivlangan. Qaraldi: 2015-yil 5-fevral.
8. ↑  „Seattle Sounders sign Uruguayan international Nicolás Lodeiro to multi-year Designated Player deal" (en). *Seattle Sounders FC* (2016-yil 27-iyul). 2020-yil 8-noyabrda asl nusxadan arxivlangan. Qaraldi: 2020-yil 13-dekabr.
9. ↑  *Sam Stejskal.* „Seattle Sounders sign Uruguay midfielder Nicolas Lodeiro from Boca Juniors" (en). *MLSsoccer.com* (2016-yil 27-iyul). 2016-yil 27-iyulda asl nusxadan arxivlangan. Qaraldi: 2016-yil 27-iyul.
10. ↑  *Matt Pentz.* „Sounders sign Uruguayan attacking midfielder Nicolas Lodeiro to Designated Player contract" (en). *Seattle Times* (2016-yil 27-iyul). 2020-yil 23-oktyabrda asl nusxadan arxivlangan. Qaraldi: 2020-yil 13-dekabr.
11. ↑  *Franco Panizo.* „Seattle Sounders 1, LA Galaxy 1 | 2016 MLS Match Recap" (en). *MLSsoccer.com* (2016-yil 31-iyul). 2016-yil 5-noyabrda asl nusxadan arxivlangan. Qaraldi: 2020-yil 13-dekabr.
12. ↑  *Peter Brownell.* „Seattle Sounders 2, Real Salt Lake 1 | 2016 MLS Match Recap" (en). *MLSsoccer.com* (2016-yil 14-avgust). 2016-yil 14-noyabrda asl nusxadan arxivlangan. Qaraldi: 2020-yil 13-dekabr.
13. ↑  *Steve Brisendine.* „Sounders midfielder Nicolas Lodeiro named 2016 MLS Newcomer of the Year" (en). *MLSsoccer.com* (2016-yil 21-noyabr). 2016-yil 22-noyabrda asl nusxadan arxivlangan. Qaraldi: 2020-yil 13-dekabr.
14. ↑  „Seattle Sounders win first MLS Cup in franchise history in dramatic penalty kick shootout over Toronto FC" (en). *Seattle Sounders FC* (2016-yil 10-dekabr). 2020-yil 25-sentyabrda asl nusxadan arxivlangan. Qaraldi: 2020-yil 13-dekabr.
15. ↑  „Nicolás Lodeiro Named to 2019 MLS All-Star Game Roster" (en). *Seattle Sounders FC* (2019-yil 24-iyun). Qaraldi: 2020-yil 13-dekabr.
16. ↑  „2020 MLS Best XI" (en). *MLSsoccer.com* (2020-yil 20-noyabr). 2020-yil 20-noyabrda asl nusxadan arxivlangan. Qaraldi: 2020-yil 13-dekabr.
17. ↑  „2018 SCCL - Best XI" (en). *Scotiabank CONCACAF Champions League* (2018-yil 26-aprel). 2018-yil 12-iyunda asl nusxadan arxivlangan. Qaraldi: 2020-yil 13-dekabr.
18. ↑  „Lodeiro, Dinenno headline 2022 SCCL Best XI" (en). *concacaf.com*.  КОНКАКАФ (2022-yil 6-may). 2022-yil 6-mayda asl nusxadan arxivlangan. Qaraldi: 2023-yil 7-mart.